DOCUMENT: 509 de deținuți eliberați cu recursul compensatoriu au comis noi infracțiuni cu violență – crimă, tâlhărie, viol, pedofilie

Un răspuns oficial al Ministerului Justiției pentru deputatul PNL Florin Roman arată că 509 de deținuți eliberați în baza Legii recursului compensatoriu, votată de fosta majoritate PSD-ALDE-UDMR, au comis noi infracțiuni violente: crimă, viol, tâlhărie, pedofilie, act sexual cu un minor, pornografie infantila.

”Ministrul Ana Birchall mă mai informează ca numărul celor care au beneficiat de legea recursului compensatoriu de la intrarea in vigoare este de 21.049 persoane”, arată Florin Roman într-un comunicat de presă.

Citește aici documentul integral

Dintre acestea, mai mult de 7000 au fost cazuri de infracțiuni deosebit de periculoase, omor, viol, tâlhărie calificata etc. 1877 de persoane eliberate au fost reincarcerate, iar 509 deținuți eliberați din nou au comis noi crime, violuri și tâlharii, potrivit documentelor prezentate de Ministerul Justiției.

”PNL solicita PSD și premierului demis Viorica Dancila sa rupă frăția cu criminalii, violatorii și tâlharii și sa accepte abrogarea recursului compensatoriu și înăsprirea pedepselor pentru criminali, violatori și tâlhari”, mai arată deputatul liberal.

Foto: Liviu Dragnea și Florin Iordache, doi dintre arhitecții legii (InquamPhotos / Octav Ganea)